Una tècnica finlandesa visita Alaquàs per intercanviar experiències sobre polítiques de joventut
29/06/2004 13:44:00

# Una tècnica finlandesa visita Alaquàs per intercanviar experiències sobre polítiques de joventut

*   29/06/2004 13:44:00
*   [Imprimir](#)
*   Compartir
*    https://www.alaquas.org/documento.asp?id\_do=9289

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9289%2F1&title=Ajuntament%20d%27Alaqu%C3%A0s.%20Prensa.Una%20t%C3%A8cnica%20finlandesa%20visita%20Alaqu%C3%A0s%20per%20intercanviar%20experi%C3%A8ncies%20sobre%20pol%C3%ADtiques%20de%20joventut)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9289/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9289/9289_Form_4.jpg)](https://www.alaquas.org/ficheros/documentos/2004/2/9289/9289_Form_10.jpg "<a href='https://www.alaquas.org/ficheros/documentos/2004/2/9289/9289_Form_10.jpg' target=_blank><i class='fa fa-external-link' aria-hidden='true'></i>.Una tècnica finlandesa visita Alaquàs per intercanviar experiències sobre polítiques de joventut</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9289&idioma=1&autotraduce=0)

Xarxa JOVES.net esdevé un model de treball per exportar a altres països europeus

Amb el nom "Conéixer l'experència del treball en xarxa del Servei d'Informació Juvenil de l'Ajunament d'Alaquàs", l'Ajuntament d'Alaquàs ha desenvolupat  un projecte de recolzament tècnic amb l'objectiu de donar a  conèixer experiències concretes de treball en xarxa regional i en la formació dels nous informadors juvenils.

Des de l'inici del passat any el Servei d'Informació Juvenil (SIJ) de l'Ajuntament d'Alaquàs ha estat preparant el desglossament d'aquest projecte que es desenvolupa des del Programa Comunitari Joventut, en concret l'Acció 5: Mesures de recolzament. L'acció d'aquest programa està dirigida a donar a conèixer experiències en la xarxa regional i en la formació dels nous animadors juvenils, tot destinat a la regió d'Oulu (Finlandia).

Aquest projecte s'està desenvolupant a Alaquàs durant dues setmanes, donà començament el passat dilluns 21 i finalitzarà el dia 3 de juliol. Els primers contactes amb Oulu es feren a la primavera del 2003 i el contacte per a treballar conjuntament a continuat fins a avui. Mijarmi, informadora del centre Nappi de l'Ajuntament d'Oulu, romandrà 15 dies a Alaquàs per tal de conèixer experiències concretes de treball i de bones pràctiques en matèria de joventut en referència al projecte presentat per l'Ajuntament d'Alaquàs.

Mitjançant el projecte proposat per l'Ajuntament d'Alaquàs es pretén donar les ferramentes formatives necessàries per desenvolupar el treball en xarxa entre Nappi i les poblacions pròximes, ampliar els vincles entre col·lectius de joves finlandeses i espanyols aprofitant l'experiència del grup Joves amb Joves d'Alaquàs i beneficiar-se del enriquiment que pot suposar el treball futur amb joves amb inquietuds europeistes per a les poblacions respectives.

El programa de treball del projecte "Conéixer l'experència del treball en xarxa del Servei d'informació Juvenil de l'Ajuntament d'Alaquàs"  té previst la reunió de Mirjami amb diverses associacions i amb les Comissions tècniques i polítiques de la xarxa JOVES.net, i l'atenció directa al públic. Durant aquest període s'establiran també les possibilitats de cooperació entre CIJ-Nappi i el SIJ d'Alaquàs en el marc del Programa de Joventut de la UE per tal de facilitar la realització de projectes entre els joves d'Alaquàs i els d'Oulo.

De la seua estància ací fins ara ha destacat la "coordinació del treball en xarxa del SIJ d'Alaquàs amb els 21 municipis que integren la Xarxa JOVES.net" i també "les bones experiències de grups de joves en la participació de les Accions del Programa de Joventud de la UE". També ha manifestat que l'interés per desenvolupar el projecte ha estat en descobrir "diferents maneres de fer el mateix èr enriquiment mutu, buscar noves possibilitats de fer coses junts i establir relacions internacionals".

Oulu és una ciutat costera al nord de Finlàndia amb gran desenvolupament industrial i tecnològic, interessat per la investigació i amb una població que oscil·la entre els 120.000 habitants dels quals vora 30.000 assisteixen a la Universitat del municipi. La situació econòmica, social, política i educativa és substancialment diferent a la nostra, tot i això, les polítiques d'informació juvenil són molt semblants.

Nappi, Centre d'Informació Juvenil de l'Ajuntament d'Oulu, rep diàriament 200 consultes de joves del poble i de poblacions properes sol·licitant ajuda professional de formació, coordinació, assessorament i recolzament, també facilita informació als pares i a altres professionals del treball juvenil. Nappi respecta els principis d'Informació Juvenil de ERYCA i es membre de la red nacional de EURODESK.

El Servei d'Informació Juvenil de l'Ajuntament d'Alaquàs és membre actiu de Xarxa Joves.net, xarxa d'àmbit comarcal que porta 12 anys treballant, la  formen les regidories de joventut de 21 municipis majoritàriament de l'Horta que treballen conjuntament per les polítiques d'informació juvenil i també en àmbits culturals, mediambientals i de salut, aquest Consorci ha estat recentment guardonat amb el premi de Millor Experiència deTreball en Xarxa que dóna l'Institut de Joventut (Injuve). També és membre de la Xarxa de Serveis d'Informació Juvenil de la Comunitat Valenciana i participa de diversos fòrums d'internet d'àmbit autonòmic i estatal sobre joventut.